সূর্যশেখর বন্ধুর সঙ্গে নিচে এলেন - নিজের হাতে তার গাড়ির দরজা খুলে দিলেন। এতখানি ভদ্রতা তিনি সকলের সঙ্গে করেন না। কিন্তু অনিরুদ্ধর কথা আলাদা। তাছাড়া ওর সঙ্গে সম্পর্কটা তো খালি ভদ্রতার নয় - বেশিটা অন্তরঙ্গতার। বাড়ির হাতার ভেতরের নুড়ি কড়মড় কচমচ করে মাড়িয়ে অনিরুদ্ধর গাড়ি দেউড়িতে দারোয়ানের খুলে ধরা গেট দিয়ে বেরিয়ে গেল - দেউড়ির দারোয়ান ডাক্তার সাহেবকে একটা বড় গোছের স্যালুট দিলে।